b'\n_START_ARTICLE_\nJo\xc5\xbee Curk\n_START_SECTION_\n\xc5\xbdivljenje in delo\n_START_PARAGRAPH_\nMladost pa je pre\xc5\xbeivel v Mariboru. Po maturi na mariborski realni gimnaziji oktobra 1945 se je vpisal na ljubljansko Filozofsko fakulteto, kjer je leta 1951 diplomiral iz umetnostne zgodovine pri Francetu Steletu. V letih 1950\xe2\x88\x921965 je kot kustos in konservator delal v Mariboru in Celju, 1970\xe2\x88\x921974 je bil ravnatelj Pokrajinskega muzeja na Ptuju, 1974\xe2\x88\x921983 ravnatelj in nato arhivski svetovalec Pokrajinskega arhiva v Mariboru._NEWLINE_V raziskovalnem delu se je posvetil sodobni likovni umetnosti ter arhitekturnemu in urbanemu razvoju na \xc5\xa0tajerskem. Izdal je topografsko gradivo umetnostnih spomenikov celjskega obmo\xc4\x8dja (1966-1967) in ob\xc4\x8din Gornja Radgona, Ljutomer in Ormo\xc5\xbe (1967). V zbirki Kulturni in naravni spomeniki Slovenije je med drugim objavil 3 vodnike o ptujskih spomenikih, o mariborski stolnici svetega Janeza Krstnika, Dravogradu z okolico in o Ravnah na Koro\xc5\xa1kem. Na osnovi dolgoletnega arhivskega dela je 1985 izdal knjigo Viri za zgodovino Maribora do 1850.'